als_Latn dik_Latn sag_Latn
Ëndrra e tifozëve të Tiranës, për ta kaluar edhe turin e dytë të Europa Ligë përballë Alesund të Norvegjisë zbehet nga lëvizjet e fundit në merkato.
Ëndrra e tifozëve të Tiranës, për ta kaluar edhe turin e dytë të Europa Ligë përballë Alesund të Norvegjisë zbehet nga lëvizjet e fundit në merkato. Bekim Bala, pika më e fortë e sulmit bardheblu nuk do të jetë në dispozicion të trajnerit Hulian Rubio për ndeshjet e radhës, por as gjatë sezonit të ardhshëm, pasi do të trannsferohet në kampionat cek tek Sparta e Pragës. Lajmin e konfirmon për “Sport News” vetë Bala, i cili të dielën do të udhëtojë drejt Cekisë, për t’iu nënshtruar menjëherë testeve mjekësore, pas të cilave do të zyrtarizojë kontratën me Spartën e Pragës. Në bazë të kësaj marrëveshjeve mes klubeve, Tirana pritet të përfitojë 50 mijë euro nga shitja e kartonit, ndërsa lojtari 200 mijë euro në sezon.
Largimi i Balës mund të jetë vetëm fillimi i lëvizjeve të bujshme te Tirana. Mesfushori Klodian Duro, ndonëse thotë se është tërësisht i fokusuar te ndeshjet e Europa Ligë kundër Alesund, nuk e përjashton mundësinë e transferimit në Shkodër, atje ku 12 vjet u shpall kampion i Shqipërisë me Vllazninë.
34-vjecari, i cili është futbollisti i dytë me më shumë ndeshje me kombëtaren pas Altin Lalës beson të mundësitë e Tiranës për t’u kualifikuar në turin e tretë kualifikues të Europa Ligë.
Lajmi i mirë të Tirana është rikthimi në stërvitje me pjestër tjetër të grupit i Elvis Sinës dhe Erion Dushkut, teksa qendërmbrojtësi Arjan Pisha është i pezulluar pasi u ndëshkua me karton të kuq në ndeshjen e dytë me Grevenmarker.
als_Latn als_Latn als_Latn als_Latn als_Latn